Det er virkelig et lækkert sted, dejlig udsigt, rolig omgivelser, sjovt med den snakkende papegøje ved overboen. Fint med liggestole og egen pool. Lejligheden var rigtig godt udstyret. Værterne er så gæstfrie, meget imødekommende og hjælpsomme. Vi havde ikke lejet bil, men det er nemt med taxi. Hvis vi havde haft bil, kunne den holde i deres garage. Lidt langt til købmanden, men vi havde jo ferie, så det var også ok. Vi nød at det ikke var så mange turister her øst for Malaga, hyggeligt at det er meget lokalt. Prisniveauet er også lavere end vest for Malaga. Fine sandstrande. Vi kan kun anbefale stedet.